
注讬专讜讘讬谉 诇 注"讘 - 驻讬专讜砖 砖讟讬讬谞讝诇抓

砖诪注专讘讬谉 诇讗讚诐 讙讚讜诇 (诪讘讜讙专) 讗驻讬诇讜 讘讬讜诐 讛讻驻讜专讬诐, 讜讗祝 砖讗住讜专讛 注诇讬讜 讛讗讻讬诇讛 讘讬讜诐 讛讻讬驻讜专讬诐! 讗诇讗 讜讚讗讬 诪驻谞讬 砖诪讜转专转 诇拽讟谉.


讗诪专讜 诇讛谉 讘讬转 砖诪讗讬: 讗讘诇 (讗讻谉 讻谉 讛讚讘专)! 讗诪专讜 诇讛谉: 讻砖诐 砖诪注专讘讬谉 诇讙讚讜诇 讘讬讜诐 讛讻驻讜专讬诐, 讻谉 诪注专讘讬谉 诇谞讝讬专 讘讬讬谉 讜诇讬砖专讗诇 讘转专讜诪讛.


讜诪讛 讗讜诪专讬诐 讘讬转 砖诪讗讬 注诇 讻讱, 讻讬爪讚 诪住讘讬专讬诐 讛诐 讗转 讛讛讘讚诇? 讜诪砖讬讘讬诐: 讛转诐 [砖诐 诇驻讞讜转] 鈥�/span> 讗讬讻讗 [讬砖] 住注讜讚讛 讛专讗讜讬讛 诪讘注讜讚 讬讜诐 诇讗讻讬诇讛 诇讗讜转讜 讗讚诐. 讛讻讗 [讻讗谉] 讘讬讬谉 诇谞讝讬专 讜讻讬讜爪讗 讘讜 鈥� 诇讬讻讗 [讗讬谉] 住注讜讚讛 讛专讗讜讬讛 诪讘注讜讚 讬讜诐.


讜讗讜诪专讬诐: 讻诪讗谉 [讻诪讬 讛讬讗] 讘专讬讬转讗 讝讜 讻讜诇讛? 砖诇讗 讻砖讬讟转 讞谞谞讬讛, 讚转谞讬讗 [砖讛专讬 砖谞讬谞讜 讘讘专讬讬转讗], 讞谞谞讬讛 讗讜诪专: 讻诇 注爪诪谉 砖诇 讘讬转 砖诪讗讬 讻诇讜诪专, 讻诇 注讬拽专 砖讬讟转诐, 诇讗 讛讬讜 诪讜讚讬诐 讘转拽谞讛 讝讜 砖诇 注讬专讜讘 转讞讜诪讬谉 注诇 讬讚讬 讛谞讞转 住注讜讚讜转, 讗诇讗 讛讬讜 讗讜诪专讬诐 砖讗讬谉 拽谞讬讬谉 砖讘讬转讛 讗诇讗 注诇 讬讚讬 诪注砖讛 砖诇 讛注讘专转 讚讬专转讜 诪诪砖, 讻诇讜诪专: 注讚 砖讬讜爪讬讗 诪讟转讜 讜讻诇 讻诇讬 转砖诪讬砖讬讜 诇砖诐 鈥� 诇讗讜转讜 诪拽讜诐.


讜诪注讬专讬诐: 讻诪讗谉 讗讝诇讗 讛讗 讚转谞讬讗 [讻砖讬讟转 诪讬 讛讜诇讻转 讘专讬讬转讗 讝讜 砖砖谞讬谞讜 讘讘专讬讬转讗]: 注讬专讘 讜拽讬讚砖 注诇讬讜 讛讬讜诐 讻砖讛讬讛 诇讘讜砖 讘讘讙讚讬诐 砖讞讜专讬诐 鈥� 诇讗 讬爪讗 讘诇讘谞讬诐, 讘诇讘谞讬诐 鈥� 诇讗 讬爪讗 讘砖讞讜专讬诐. 讻诪讗谉 [讻砖讬讟转 诪讬]? 讗诪专 专讘 谞讞诪谉 讘专 讬爪讞拽: 讻砖讬讟转 讞谞谞讬讛 讛讬讗, 讜讗诇讬讘讗 [讜注诇 驻讬 砖讬讟转] 讘讬转 砖诪讗讬.


讜砖讜讗诇讬诐: 讜诇砖讬讟转 讞谞谞讬讛 讘砖讞讜专讬诐 讛讜讗 砖诇讗 讬爪讗 鈥� 讛讗 [讛专讬] 讘诇讘谞讬诐 讬爪讗? 讛讗诪专 [讛专讬 讗诪专] 讞谞谞讬讛 砖诇讚注转 讘讬转 砖诪讗讬 讗讬谞讜 诪讜转专 注讚 砖讬讜爪讬讗 诪讟转讜 讜讻诇 讻诇讬 转砖诪讬砖讬讜 诇砖诐! 讜诪转专爪讬诐: 讛讻讬 拽讗诪专 [讻讱 讗诪专], 讻讱 讬砖 诇转拽谉 讗转 讛诇砖讜谉: 注讬专讘 讘讘讙讚讬诐 诇讘谞讬诐 讜讛讜爪专讱 诇砖讞讜专讬诐 讜诇讗 讛讬讜 讛砖讞讜专讬诐 讘讬讚讜, 讗祝 讘诇讘谞讬诐 诇讗 讬爪讗. 讻诪讗谉 [讻砖讬讟转 诪讬]? 讗诪专 专讘 谞讞诪谉 讘专 讬爪讞拽: 讻砖讬讟转 讞谞谞讬讛 讛讬讗, 讜讗诇讬讘讗 [讜注诇 驻讬 砖讬讟转] 讘讬转 砖诪讗讬.


讗 谞讗诪专 讘诪砖谞讛 砖住讜诪讻讜住 讗讜诪专 砖讗讬谉 诪注专讘讬诐 诇讬砖专讗诇 讘转专讜诪讛 讗诇讗 讘讞讜诇讬谉. 讜讗讬诇讜 诇讙讘讬 谞讝讬专 讘讬讬谉 诇讗 驻诇讬讙 [讞诇拽 住讜诪讻讜住], 诪讗讬 讟注诪讗 [诪讛 讛讟注诐] 鈥� 讗驻砖专 诇讜 讚诪转砖讬诇 讗谞讝讬专讜转讬讛 [砖讬砖讗诇 讗爪诇 讞讻诐 注诇 谞讝讬专讜转讜] 讜讬转讬专 诇讜, 讜讬讜讻诇 诇砖转讜转 诪谉 讛讬讬谉.


讜诪拽砖讬诐: 讗诐 讝讛 讛讟注诐, 讗讬 讛讻讬 [讗诐 讻讱], 转专讜诪讛 谞诪讬 [讙诐 讻谉] 讗驻砖专 讚诪讬转砖讬诇 注讬诇讜讬讛 [砖讬砖讗诇 注诇讬讛]? 砖讛专讬 讛转专讜诪讛 诪转拽讚砖转 注诇 讬讚讬 讗诪讬专转 讛诪驻专讬砖, 讜讬讻讜诇 讛讜讗 诇诇讻转 诇讞讻诐 讜诇讛转讬专讛 讻砖讗专 讛拽讚砖讜转 讜谞讚专讬诐. 讜诪砖讬讘讬诐 讻讬 讘诪拽专讛 讝讛 讗讬谉 讘讻讱 转讜注诇转: 讗讬 诪转砖讬诇 注诇讛 [讗诐 讬砖讗诇 注诇讬讛] 鈥�/span> 讛专讬 讛讚专讗 诇讟讬讘诇讗 [转讞讝讜专 诇讟讘诇], 讜砖讜讘 转讛讬讛 讗住讜专讛 讘讗讻讬诇讛, 诪讟注诐 讗讞专.


讜砖讜讗诇讬诐: 讜诇讬驻专讜砖 注诇讛 [讜砖讬驻专讬砖 注诇讬讛] 讘砖注转 讛注讬专讜讘 转专讜诪讛 诪驻讬专讜转 讛谞诪爪讗讬诐 讘诪拽讜诐 讗讞专 讜讬转讬专谞讛 讘讗讻讬诇讛? 讜诪砖讬讘讬诐: 诇讗 谞讞砖讚讜 讞讘讬专讬诐 诇转专讜诐 转专讜诪讛 砖诇讗 诪谉 讛诪讜拽祝 (讛住诪讜讱) 讜讗讬谉 诇讻转讞讬诇讛 诇讛驻专讬砖 转专讜诪讛 砖诇讗 讘讚专讱 讛专讗讜讬讛. 


讜诪拽砖讬诐: 讜诇驻专讜砖 注诇讛 诪讬谞讬讛 讜讘讬讛 [讜砖讬驻专讬砖 注诇讬讛 诪诪谞讛 讜讘讛]! 讜注讜谞讬诐: 讚诇讬转 讘讛 砖讬注讜专讗 [砖讗讬谉 讘讛 砖讬注讜专 诪住驻讬拽] 讗诇讗 诇砖转讬 住注讜讚讜转 讘爪诪爪讜诐 讛谞讞讜抓 诇注讬专讜讘. 


讜砖讜讗诇讬诐:讜诪讗讬 驻住拽讗 [讜诪讛 讛讛讻专讞] 讛诪讻专讬讞讱 诇讜诪专 砖诪讚讜讘专 讻讗谉 讚讜拽讗 讘诪拽专讛 诪讬讜讞讚 讻注讬谉 讝讛, 砖讗讬谞讜 专讙讬诇 讻诇诇? 讗诇讗 讬砖 诇讞讝讜专 诪谉 讛讛住讘专 讛拽讜讚诐 讻讜诇讜 讜诇讜诪专: 住讜诪讻讜住 住讘专 诇讛 讻专讘谞谉 [住讘专 讗讜转讛 讻砖讬讟转 讞讻诪讬诐] 讚讗诪专讬: [砖讗讜诪专讬诐] 讻诇 讚讘专 砖讛讜讗 诪砖讜诐 砖讘讜转 鈥� 讙讝专讜 注诇讬讜 讗祝 讘讬谉 讛砖诪砖讜转, 砖讗诐 讻讬 注讚讬讬谉 专拽 住驻拽 诇讬诇讛, 谞讗住专 讛讚讘专 讻诪讜 讘砖讘转 注爪诪讛. 讜讻讬讜谉 砖讘砖讘转 讗住讜专 诇讛驻专讬砖 转专讜诪讛, 讗诐 讻谉 讗讬 讗驻砖专 诇讛转讬专 转专讜诪讛 讝讜.


砖讜讗诇讬诐: 讻诪讗谉 讗讝诇讗 讛讗 讚转谞谉 [讻砖讬讟转 诪讬 讛讜诇讻转 讝讜 砖砖谞讬谞讜 讘诪砖谞讛]: 讬砖 讚讘专讬诐 砖讗诪专讜 砖讬注讜专诐 讛讻诇 诇驻讬 诪讛 砖讛讜讗 讗讜转讜 讗讚诐 讛注讜砖讛 讝讗转. 讻讙讜谉: 诪诇讗 拽讜诪爪讜 砖诇 讛讻讛谉 讛诪驻专讬砖 讗转 讛讗讝讻专讛 诪谉 讛诪谞讞讛, 讜诪诇讗 讞驻谞讬讜 砖诇 讛讻讛谉 讛讙讚讜诇 诇拽讟专转 讘讬讜诐 讛讻讬驻讜专讬诐, 讜讛砖讜转讛 诪诇讗 诇讜讙诪讬讜 讘讬讜诐 讛讻驻讜专讬诐, 讜讘诪讝讜谉 砖转讬 住注讜讚讜转 诇注讬专讜讘, 讻诇 讗诇讜 砖讬注讜专诐 诇驻讬 讗讜转讜 讗讚诐 讛注讜砖讛 讗转 讛讚讘专. 讻诪讗谉 [讻砖讬讟转 诪讬]? 讗诪专 专' 讝讬专讗: 讻砖讬讟转 住讜诪讻讜住 讛讬讗, 砖讗诪专: 诪讗讬 讚讞讝讬 诇讬讛 讘注讬谞谉 [诪讛 砖专讗讜讬 诇讜 诇讗讜转讜 讗讚诐 讗谞讜 爪专讬讻讬诐], 讜讗讬谉 拽讜讘注讬诐 诇驻讬 讛诪讬讚讛 讛专讙讬诇讛.


讜砖讜讗诇讬诐: 诇讬诪讗 驻诇讬讙讗 [讛讗诐 谞讗诪专 砖砖讬讟讛 讝讜 讞讜诇拽转] 注诇 专' 砖诪注讜谉 讘谉 讗诇注讝专, 讚转谞讬讗 [砖讛专讬 砖谞讬谞讜 讘讘专讬讬转讗 ], 专' 砖诪注讜谉 讘谉 讗诇注讝专 讗讜诪专: 诪注专讘讬谉 诇讞讜诇讛 讜诇讝拽谉 讻讚讬 诪讝讜谞讜 砖诇讜. 讜讗讜诇诐 诇专注讘转谉 讘住注讜讚讛 讘讬谞讜谞讬转 砖诇 讻诇 讗讚诐 讘诇讘讚!


讜诪注讬专讬诐: 转专讙讜诪讗 [转专讙诐, 讛住讘专 讗转 讛讚讘专讬诐] 砖诪讛 砖讗诪专谞讜 砖诪砖注专讬诐 讘注讬专讜讘 诇驻讬 讻诇 讗讚诐, 讛专讬 讝讛 讻讙讜谉 讘讞讜诇讛 讜讝拽谉, 讗讘诇 专注讘转谉 讗讬谉 诪砖注专讬诐 讘讜 诪讟注诐 讗讞专, 诪驻谞讬 砖讘讟诇讛 讚注转讜 讗爪诇 讻诇 讗讚诐, 讜讗讬谉 诇讛讞诪讬专 注诇讬讜 诇拽讘讜注 诪讬讚讛 注诇 驻讬 爪专讻讬讜.


讘 谞讗诪专 讘诪砖谞讛 砖诪注专讘讬诐 诇讻讛谉 讘讘讬转 讛驻专住 讜诪住讘讬专讬诐 讗转 讟注诐 讛讚讘专 砖讻谉 讗诪专 专讘 讬讛讜讚讛 讗诪专 砖诪讜讗诇: 诪谞驻讞 讗讚诐 讘讬转 讛驻专住 讜讛讜诇讱 砖讘砖注转 讛讚讞拽 诪讜转专 诇讗讚诐 诇诇讻转 讘讝讛讬专讜转 专讘讛 讜诇讛驻讬讞 诇驻谞讬讜 讗转 讛注驻专, 讜讗诐 诇讗 谞诪爪讗讛 砖诐 讻诇 注爪诐, 讬讻讜诇 讛讜讗 诇注讘讜专 讘诪拽讜诐. 讜讻谉 专' 讬讛讜讚讛 讘专 讗诪讬 诪砖诪讬讛 [诪砖诪讜] 砖诇 专讘 讬讛讜讚讛 讗诪专: 讘讬转 讛驻专住 砖谞讬讚砖 砖谞专诪住 讘专讙诇讬诐 鈥� 讟讛讜专, 砖讗谞讜 诪谞讬讞讬诐 砖讻讘专 讗讬谉 讘讜 注讜讚 注爪诐 讛讙讚讜诇讛 讻砖注讜专讛, 讜砖讜讘 讗讬谉 讞砖砖 讟讜诪讗讛 讘讜. 讜诪讚讘专讬诐 讗诇讛 谞诇诪讚, 砖讟讜诪讗转 讘讬转 讛驻专住 讛讬讗 诪砖讜诐 讞砖砖 讜讙讝讬专讛, 讜讻讬讜谉 砖讬砖 诇讻讱 转讬拽讜谉 讬讚讜注, 讬讻讜诇 讗祝 讛讻讛谉 诇讛谞讬讞 砖诐 注讬专讜讘讜.


讙 讘诪砖谞讛 砖谞讬谞讜: 专' 讬讛讜讚讛 讗讜诪专 诪注专讘讬谉 诇讻讛谉 讗祝 讘讘讬转 讛拽讘专讜转. 转谞讗 [砖谞讬谞讜]: 诪驻谞讬 砖讬讻讜诇 诇讞讜抓 [诇注砖讜转 诪讞讬爪讛], 讜诇讬诇讱 诇砖诐 讗诇 讘讬谉 讛拽讘专讜转 讘转讜讱 砖讬讚讛 (诪专讻讘讛) 转讬讘讛 讜诪讙讚诇 (讗专讜谉), 砖诪转讜讱 砖讛砖讬讚讛 转讬讘讛 讜诪讙讚诇 讛诐 讙讚讜诇讬诐, 讗讬谞诐 谞讟诪讗讬诐 诪讗讜讬专 讘讬转 讛拽讘专讜转, 讜讛诪爪讜讬 讘转讜讻诐 讟讛讜专 讛讜讗. 拽讗 住讘专 [诪讻讗谉 砖讛讜讗 住讘专]: 讗讛诇 讝专讜拽 诪诪拽讜诐 诇诪拽讜诐 砖诪讬讛 [砖诪讜, 拽专讜讬 讛讜讗] 讗讛诇, 讜诪砖讜诐 讻讱 讛砖讬讚讛 讜讛转讬讘讛 讜讛诪讙讚诇 谞注砖讬诐 讗讜讛诇 讗祝 讛诐 讜讞讜爪爪讬诐 讘驻谞讬 讟讜诪讗转 讛诪转 砖诇 讘讬转 讛拽讘专讜转.


讜讘驻诇讜讙转讗 讚讛谞讬 转谞讗讬 [讜拽砖讜专 讛讚讘专 讘诪讞诇讜拽转 转谞讗讬诐 讗诇讛], 讚转谞讬讗 [砖讛专讬 砖谞讬谞讜 讘讘专讬讬转讗 ]: 讛谞讻谞住 诇讗专抓 讛注诪讬诐 诇讗 讘专讙诇讬讜 讗诇讗 讘砖讬讚讛 转讬讘讛 讜诪讙讚诇, 专讘讬 诪讟诪讗, 专' 讬讜住讬 讘专' 讬讛讜讚讛 诪讟讛专.


讜诪讘讗专讬诐: 讘诪讗讬 拽诪讬驻诇讙讬 [讘诪讛 谞讞诇拽讜, 诪讛 讬住讜讚 诪讞诇讜拽转诐]? 诪专 [讞讻诐 讝讛, 专讘讬] 住讘专 讗讛诇 讝专讜拽 诇讗讜 砖诪讬讛 [讗讬谉 砖诪讜] 讗讛诇 讜讛讻诇诇 讛讜讗 砖专拽 讚讘专 拽讘讜注 讞讜爪抓 讘驻谞讬 讛讟讜诪讗讛, 讜讗诐 诪爪讜讬 讛讜讗 讘转讜讱 讻诇讬 谞讬讬讚 鈥� 谞讟诪讗 讛讻诇讬 讜讛讜讗 谞讟诪讗 注诇 讬讚讜. 讜诪专 [讜讞讻诐 讝讛, 专' 讬讜住讬 讘专' 讬讛讜讚讛] 住讘专 讗讛诇 讝专讜拽 砖诪讬讛 [砖诪讜] 讗讛诇 讜讞讜爪抓 讘驻谞讬 讛讟讜诪讗讛, 讜诇讻谉 讛诪爪讜讬 讘转讜讻讜 讟讛讜专.


讜讛讗 讚转谞讬讗 [讜讝讜 砖砖谞讬谞讜 讘讘专讬讬转讗] 专' 讬讛讜讚讛 讗讜诪专

